ระเบียบการท่าเรือแห่งประเทศไทยว่าด้วยวิธีปฏิบัติในการจัดเรือเข้าจอดท่าเทียบเรือหลักผูกเรือ หรือทุ่นของท่าเรือกรุงเทพพ.ศ. ๒๕๔๙ เพื่อให้การใช้ท่าเทียบเรือหลักผูกเรือ หรือทุ่นในอาณาบริเวณของท่าเรือกรุงเทพได้ประโยชน์สูงสุดต่อการท่าเรือแห่งประเทศไทย และผู้ใช้บริการ อาศัยอำนาจตามความในมาตรา๓๒ (๒) แห่งพระราชบัญญัติการท่าเรือแห่งประเทศไทย พ.ศ. ๒๔๙๔ จึงให้วางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยวิธีปฏิบัติในการจัดเรือเข้าจอดท่าเทียบเรือ หลักผูกเรือ หรือทุ่นของท่าเรือกรุงเทพพ.ศ. ๒๕๔๙ข้อ ๒[๑] ระเบียบนี้ให้ใช้บังคับตั้งแต่วันที่ ๑ มกราคม๒๕๕๐ เป็นต้นไปข้อ ๓ นับแต่วันที่ใช้ระเบียบนี้ให้ยกเลิก ระเบียบคำสั่งหรือประกาศอื่นใดที่ขัด หรือแย้งกับระเบียบนี้ข้อ ๔ ในระเบียบนี้กทท. หมายความว่า การท่าเรือแห่งประเทศไทยผู้อำนวยการ หมายความว่า ผู้อำนวยการ การท่าเรือแห่งประเทศไทยครท. หมายความว่า คณะกรรมการจัดเรือของท่าเรือกรุงเทพท่าเทียบเรือ หมายความว่า ท่าเทียบเรือ หลักผูกเรือหรือทุ่นของท่าเรือกรุงเทพท่าเทียบเรือตู้สินค้า หมายความว่า ท่าเทียบเรือเขื่อนตะวันออกท่าเทียบเรือสินค้าทั่วไป หมายความว่า ท่าเทียบเรือเขื่อนตะวันตกหลักผูกเรือ หมายความว่า หลักผูกเรือคลองเตย หรือบางหัวเสือทุ่น หมายความว่า ทุ่นผูกเรือสาธุประดิษฐ์ตารางเรือเทียบท่า หมายความว่า ตารางเวลาที่ กทท. กำหนดให้เรือมีสิทธิเข้าจอดท่าเทียบเรือหลักผูกเรือ หรือทุ่นของท่าเรือกรุงเทพในแต่ละวันการจัดเรือเข้าจอดท่าเทียบเรือ หมายความว่า การพิจารณากำหนดให้เรือเข้าจอดท่าเทียบเรือของท่าเรือกรุงเทพประจำวันหน่วยงานของรัฐ หมายความว่า ราชการส่วนกลาง ราชการส่วนภูมิภาคราชการส่วนท้องถิ่น รัฐวิสาหกิจ ส่วนราชการสังกัดรัฐสภา ศาลเฉพาะในส่วนที่ไม่เกี่ยวกับการพิจารณาพิพากษาคดีองค์กร ควบคุมการประกอบวิชาชีพ หน่วยงานอิสระของรัฐและหน่วยงานอื่นตามที่กำหนดในกฎกระทรวงข้อ ๕ ให้ผู้อำนวยการท่าเรือกรุงเทพ รักษาการให้เป็นไปตามระเบียบนี้และมีอำนาจในการวินิจฉัย ออกคำสั่ง หรือประกาศในการดำเนินการตามระเบียบนี้ แล้วรายงานให้ผู้อำนวยการทราบในกรณีที่เกิดปัญหา หรือข้อโต้แย้งซึ่งมิได้กำหนดไว้ในระเบียบนี้หรือกำหนดไว้ไม่ชัดแจ้ง ให้เป็นอำนาจของผู้อำนวยการในการตีความชี้ขาดปัญหานั้นๆหมวด ๑คณะกรรมการ ข้อ ๖ ให้มีคณะกรรมการคณะหนึ่งเรียกว่า คณะกรรมการจัดเรือของท่าเรือกรุงเทพ ประกอบด้วย๖.๑ ผู้ช่วยผู้อำนวยการท่าเรือกรุงเทพ เป็นประธานกรรมการ๖.๒ ผู้อำนวยการฝ่ายสินค้า เป็นรองประธานคนที่๑๖.๓ รองผู้อำนวยการฝ่ายบริการท่า เป็นรองประธานคนที่๒๖.๔ ผู้แทนจากบริษัทเรือ จำนวน ๓ คน เป็นกรรมการ๖.๕ ผู้แทนของแผนกท่า กองบริการท่า เป็นกรรมการและเลขานุการข้อ ๗ ให้ ครท. มีอำนาจและหน้าที่ ดังต่อไปนี้๗.๑พิจารณาจัดเรือเข้าจอดท่าเทียบเรือ ตามหลักเกณฑ์ที่กำหนดไว้ในหมวด ๒ และหมวด ๓๗.๒ดำเนินการวางมาตรการ เพื่อให้เกิดความเหมาะสม และเป็นธรรมต่อผู้ใช้บริการในการจัดเรือเข้าจอดท่าเทียบเรือ๗.๓พิจารณาวินิจฉัยชี้ขาดปัญหาที่เกิดจากการจัดเรือเข้าจอดท่าเทียบเรือ๗.๔แต่งตั้งคณะอนุกรรมการ คณะทำงาน หรือบุคคลหนึ่งบุคคลใด เพื่อพิจารณาปฏิบัติหน้าที่แทนได้ตามความจำเป็นข้อ ๘ ให้ประธาน ครท. จัดให้มีการประชุมอย่างน้อยวันละหนึ่งครั้งในกรณีมีเหตุสำคัญจำเป็นเร่งด่วน หรือเมื่อกรรมการไม่น้อยกว่าหนึ่งในสามร้องขอให้ประธานครท. เชิญประชุม ครท. ได้ทันทีการประชุมครท. ต้องมีกรรมการเข้าร่วมประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุมให้ประธาน ครท. เป็นประธานของที่ประชุม ถ้าประธาน ครท. ไม่อยู่หรือไม่อาจมาปฏิบัติหน้าที่ได้ให้รองประธาน ครท. เป็นประธาน ครท. ของที่ประชุมแทนกรณีประธาน ครท. หรือรองประธาน ครท.ไม่อยู่ หรือไม่อาจปฏิบัติหน้าที่ได้ ให้ที่ประชุมเลือกกรรมการ ครท. หนึ่งคน เป็นประธานครท. ของที่ประชุมแทนการออกเสียงลงคะแนนในที่ประชุม ครท. ให้กรรมการแต่ละลำดับตามความในข้อ๖มีคะแนนเสียงลำดับละหนึ่งเสียงมติของที่ประชุมให้ถือคะแนนเสียงข้างมากเป็นเกณฑ์ถ้าคะแนนเสียงเท่ากันให้ประธานของที่ประชุมเป็นผู้ชี้ขาดหมวด ๒การจัดเรือเข้าจอดเทียบท่า ข้อ ๙ เรือลำใดที่มีตารางเรือเทียบท่าประจำวันตามที่กทท. กำหนดไว้ ย่อมมีสิทธิใช้ท่าเทียบเรือนั้นได้ทันทีข้อ ๑๐ การจัดเรือเข้าจอดท่าเทียบเรือตู้สินค้า หรือท่าเทียบเรือสินค้าทั่วไปให้ปฏิบัติดังนี้๑๐.๑ให้ ครท. จัดเรือเข้าจอดท่าเทียบเรือตามเวลาที่เรือลำนั้น ๆ ถึงสันดอนเจ้าพระยาก่อนเป็นหลักโดยพิจารณาจากหลักฐานการติดต่อผ่านเครื่องวิทยุโทรคมนาคมที่ทางเจ้าหน้าที่ประจำเรือสินค้านั้นๆ ได้แจ้งต่อแผนกสื่อสารหรือติดต่อผ่านทางโทรสาร (Fax) วิทยุโทรพิมพ์(Telex) จดหมายอิเล็กทรอนิกส์ (E-mail) หรืออินเทอร์เนต (Internet) ที่ส่งมายังแผนกสื่อสาร๑๐.๒เรือที่มีขนาดตามที่ กทท. กำหนด จะจัดให้เข้าจอดท่าเทียบเรือเป็นลำดับแรก๑๐.๓เรือที่มีขนาดเกินกว่าที่ กทท. กำหนด หากมาถึงสันดอนเจ้าพระยา พร้อมกับเรือตามข้อ ๑๐.๒ให้เรือตามข้อ ๑๐.๒ เข้าจอดท่าเทียบเรือก่อน๑๐.๔เรือที่มีขนาดตามข้อ ๑๐.๓ มาถึงพร้อมกัน ให้อยู่ในดุลยพินิจของ ครท.ข้อ ๑๑ การจัดเรือเข้าจอดท่าเทียบเรือสินค้าทั่วไปให้ปฏิบัติดังนี้๑๑.๑เรือที่มีสินค้าขนขึ้นบก (LandingCargo) มีสิทธิเข้าจอดเทียบท่าเป็นลำดับแรก๑๑.๒เรือที่มีสินค้าขนถ่ายข้างลำ (Overside Cargo) มีสิทธิเข้าจอดเทียบท่าเป็นลำดับถัดไป๑๑.๓เรือที่บรรทุกสินค้าขาออก (Loading Cargo) มีสิทธิเข้าจอดเทียบท่าเป็นลำดับถัดจากข้อ ๑๑.๒กรณีที่เรือตามวรรคแรกซึ่งเป็นลำใหม่ขอเข้าจอดท่าเทียบเรือสินค้าทั่วไปในวันถัดไปการจัดการโยกย้ายให้อยู่ในดุลยพินิจของ ครท.ข้อ ๑๒ เรือตามข้อ ๑๐ และข้อ ๑๑ ที่จอดเทียบท่าเอกชนและประสงค์จะย้ายเข้าจอดท่าเทียบเรือให้สิทธิเป็นลำดับสุดท้าย หากท่าเทียบเรือนั้น ๆ ว่างลง ทั้งนี้หากมีข้อโต้แย้งใด ๆให้ ครท. พิจารณาวินิจฉัยชี้ขาดข้อ ๑๓ กทท. ขอสงวนสิทธิที่จะใช้ท่า 22 A ท่าเทียบเรือชายฝั่ง หลักผูกเรือ หรือทุ่นไว้สำหรับเรือที่รอเข้าจอดเทียบท่าหรือเรือที่รอออกจากท่าเทียบเรือยกเว้นกรณีเรือราชการไทยเรือรบต่างประเทศหรือเรือท่องเที่ยวให้อยู่ในดุลยพินิจของ ครท.ในการจัดเรือเข้าจอดเทียบท่าข้อ ๑๔ กรณีที่มีการปิดท่าเทียบเรือใดท่าเทียบเรือหนึ่งให้เป็นอำนาจของ ครท. ในการกำหนดให้เรือที่มีปั้นจั่นเรือเข้าจอดท่าเทียบเรือสินค้าทั่วไปตามความเหมาะสมหมวด ๓หลักผูกเรือหรือทุ่น ข้อ ๑๕ กรณีเรือตามข้อ ๑๐ หรือ ข้อ ๑๑ ขอเข้าจอดหลักผูกเรือหรือทุ่นให้ปฏิบัติดังนี้๑๕.๑ให้เรือตามข้อ ๑๐.๒ ถึง ๑๐.๓ หรือเรือตามข้อ ๑๑.๑ ถึง ๑๑.๓ ขอเข้าจอดหลักผูกเรือ หรือทุ่นให้ ครท. พิจารณาจากหลักฐานการติดต่อผ่านเครื่องวิทยุโทรคมนาคมที่ทางเจ้าหน้าที่ประจำเรือสินค้านั้นๆ ได้แจ้งต่อแผนกสื่อสารหรือติดต่อผ่านทางโทรสาร (Fax) วิทยุโทรพิมพ์(Telex) จดหมายอิเล็กทรอนิกส์ (E-mail) หรือทางอินเทอร์เนต (Internet) ที่ส่งมาแผนกสื่อสาร๑๕.๒ให้เรือตามข้อ ๑๑ ที่จอดอยู่ในท่าเทียบเรือแล้ว มีสิทธิขอเข้าจอดหลักผูกเรือหรือทุ่นได้ก่อน๑๕.๓ให้เรือตามข้อ ๑๑.๑ แต่ยังไม่เข้าจอดเทียบท่า มีสิทธิเป็นลำดับถัดไป๑๕.๔ให้เรือตามข้อ ๑๑.๒ มีสิทธิเป็นลำดับถัดจากข้อ ๑๕.๓๑๕.๕ให้เรือตามข้อ ๑๑.๓ มีสิทธิเป็นลำดับสุดท้ายกรณีเรือตามข้อ๑๑.๓ เป็นเรือที่บรรทุกสินค้าขาออกของหน่วยงานของรัฐให้มีสิทธิเป็นลำดับแรก แต่ทั้งนี้ต้องนำหลักฐานที่ออกโดยหน่วยงานของรัฐนั้นๆ มาแสดงต่อ กทท.หมวด ๔บทกำหนดโทษ ข้อ ๑๖ เรือลำใดที่ไม่สามารถเข้าจอดท่าเทียบเรือได้ตามกำหนดตารางเรือเทียบท่า หรือตามการจัดเรือเข้าจอดท่าเทียบเรือประจำวันที่ ครท. จัดให้ต้องแจ้งให้ ครท. ทราบล่วงหน้าไม่น้อยกว่าสามชั่วโมง ก่อนถึงกำหนดเวลาดังกล่าวกรณีตามวรรคแรกตัวแทนเรือ เจ้าของเรือ หรือผู้ที่แจ้งคำร้องขอนำเรือเข้าจอดท่าเทียบเรือไม่แจ้งให้ครท. ทราบ โดยไม่มีเหตุผลอันสมควร ต้องชำระค่าภาระการใช้ท่าของเรือ (Berth Hire)ตามระยะเวลาที่ขอเข้าจอดท่าเทียบเรือเสมือนหนึ่งว่าได้มีการนำเรือเข้าจอดท่าเทียบเรือนั้นแล้วประกาศ ณวันที่ ๑๙ ธันวาคม พ.ศ. ๒๕๔๙สุนิดา สกุลรัตนะผู้อำนวยการการท่าเรือแห่งประเทศไทยหมายเหตุ:- เหตุผลในการออกระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเทียบหลักผูกเรือ หรือทุ่นของท่าเรือกรุงเทพ พ.ศ. ๒๕๔๙เพื่อให้เกิดความเสมอภาค เป็นธรรม โปร่งใส ในการจัดท่าเทียบเรือแก่ผู้ใช้บริการและเป็นการจัดระเบียบการใช้ท่าเทียบเรือของท่าเรือกรุงเทพวัชศักดิ์/ผู้จัดทำ๑๕ กุมภาพันธ์๒๕๕๐ปิยะธิดา/ปรับปรุง๑๔ พฤศจิกายน๒๕๖๐[๑]ราชกิจจานุเบกษา เล่ม ๑๒๔/ตอนพิเศษ ๑๕ ง/หน้า ๓๒/๗ กุมภาพันธ์๒๕๕๐